I forkant av finalen fikk artisten TIX og låten «Fallen Angel» hard medfart av en del musikkanmeldere. Særlig kritisk var Anders Grønneberg, som kalte låten «hjelpeløs» og ga terningkast 1. Anmelderen møtte kritikk fra TIX selv og flere andre hold, og ble anklaget for hets og mobbing. Grønneberg holdt fast ved kritkken og la til at om TIX vant, skulle han spise artistens «pannebånd på en seng av glasskår fra hans knuste briller». TIX vant til slutt konkurransen, og tirsdagen etter finalen møttes Grønneberg og TIX til debattprogrammet , der kritikeren måtte spise pannebåndet til TIX.